Държавен вестник, бр. 54, 2021 г., стр. 41

БРОЙ  54	
Д Ъ Р Ж А В Е Н  В Е С Т Н И К 	
СТР.  41  
корабопритежателите осигуряват на всеки 
новоназначен член от екипажа достатъчно 
време, за да премине инструктаж на борда 
на кораба и да се запознае с конкретните си 
задължения във връзка с постигане безопас­
ността и сигурността на кораба, опазването 
на околната среда от замърсяване, личната 
безопасност, както и с правилата за работа с 
оборудването, което ще използва при изпъл­
нение на своите задължения. Провеждането 
на инструктажа се удостоверява в писмена 
форма.
(6) Корабопритежателите са длъжни да 
поддържат досие на всяко морско лице, което 
е наето и работи на техните кораби, най-
малко за времето, за което имат сключен 
трудов договор.
(7) Досието по ал. 6 съдържа най-малко 
следната информация:
1. лични данни, идентифициращи лицето, 
снимка, адрес и телефон за контакт;
2. копия на всички свидетелства за пра­
воспособност, свидетелства за професионална 
компетентност по приложение № 1 и други 
документи, даващи право на лицето да заема 
съответната длъжност, както и издадените 
разрешения за заемане на по-висока длъжност, 
ако има такива;
3. документ, показващ какви първоначални 
инструктажи са проведени с лицето по отно­
шение на безопасността и сигурността на ра­
бота на кораба, запознаване със задълженията 
му на кораба и приборите и устройствата, с 
които ще работи;
4. копие на документ, установяващ здра­
вословната годност на лицето за работа на 
кораб в определен район на длъжността, за 
която лицето е назначено;
5. договора/ите между корабопритежателя 
и морското лице;
6. данни за продължителността и длъж­
ностите, на които е работило лицето на всеки 
кораб, на който е било назначено.
(8) Когато работният език на кораба не 
е български език, корабопритежателят оси­
гурява документацията по Международния 
кодекс за безопасна експлоатация на обявения 
работен език.
Чл. 135. Корабопритежателят предприема 
всички необходими действия да попълни неза­
бавно с правоспособно лице длъжността, впи­
сана в документа за надлежно комплектуване 
на кораба с екипаж, която по време на рейс 
е била овакантена от лице, притежаващо не­
обходимото свидетелство за правоспособност.
Чл. 136. Корабопритежателят създава 
организация за осигуряване и провеждане 
на учебна плавателна практика на борда на 
корабите си съобразно броя им, големината 
и районите им на плаване в съответствие с 
изискванията за провеждане на практиката 
и съгласувано с ИАМА.
Чл. 137. Корабопритежателят не допуска 
лице от екипажа да заема определена длъжност 
на кораби, плаващи под българско знаме, в 
определен район, за които в медицинското 
свидетелство на лицето, в свидетелството за 
правоспособност и/или в потвърждението по 
чл. 23 (по Правило I/10 на STCW) има вписани 
ограничения за заемането на тази длъжност 
или за съответния район на плаване. 
ДОПЪЛНИТЕЛНИ РАЗПОРЕДБИ
§ 1. Лицата, отговарящи на изискванията за 
образование и здравословна годност, служили 
или служещи на военни или граничнополи­
цейски кораби, могат да придобият правоспо­
собност по тази наредба, както следва:
1. за правоспособност „водач на кораб 
до 40 БТ“ – въз основа на удостоверение от 
щаба на Военноморските сили или Главна 
дирекция „Гранична полиция“ за премината 
програма за подготовка на офицерски състав 
към допускане към самостоятелно носене на 
ходова вахта или самостоятелно управление на 
кораб и сдали успешен изпит за този допуск, 
плавателен стаж не по-малко от 3 години на 
действителна корабна служба, успешно поло­
жен изпит пред комисията по чл. 74, ал. 1 за 
лицата, завършили различна специалност от 
„Корабоводене“;
2. за правоспособност „шкипер на кораб 
за спорт и развлечение до 300 БТ“ – след по­
даване на заявление пред ИАМА въз основа 
на диплома за завършено образование по 
специалност „Корабоводене“, удостоверение 
от щаба на Военноморските сили или Главна 
дирекция „Гранична полиция“ за премината 
програма за подготовка на офицерски състав 
към допускане към самостоятелно управле­
ние на кораб и сдали успешен изпит за този 
допуск, плавателен стаж не по-малко от 
1 година на длъжност „командир на кораб“ 
с водоизместване над 40 БТ;
3. за правоспособност „вахтен помощник-
капитан на кораб над 500 БТ“ – въз основа на 
удостоверение за успешно завършен одобрен 
от ИАМА курс за преквалификация, удос­
товерение за премината учебна плавателна 
практика 6 месеца в курса на обучение или 
плавателен стаж не по-малко от 6 месеца 
на длъжност „командир на кораб“ с водо­
изместване над 500 тона, 6-месечен учебен 
плавателен стаж, удостоверен с дневник за 
практическа подготовка, като стажант вахтен 
помощник-капитан на търговски кораб в да­
лечно плаване с големина 500 БТ или повече 
и успешно положен изпит пред комисията по 
чл. 74, ал. 1;
4. за правоспособност „капитан на кораб 
до 500 БТ в местно плаване“ – въз основа на 
удостоверение от щаба на Военноморските 
сили или Главна дирекция „Гранична поли­
ция“ за премината програма за подготовка